Die twee oorwinnings oor die Springbokke die afgelope twee jaar en die verpligte uithaal-en-wys oorwinning van die All Blacks verlede jaar toe die Poemas hulle twee keer oor die doellyn gerolmaal het, het gemaak dat die Argentyne nou as gevaarlike teenstanders beskou word. Hulle het ook as span gegroei en drie van hulle laaste ses wedstryde in die Rugbykampioenskap gewen.
Daar is ŉ effense ongemak in Nieu-Seeland oor die soms oor-fisieke benadering van Argentinië. Hulle het onder die vaandel van die Jaguares in die Superreeks ŉ reputasie as moeilikheidmakers gekry en dit kan voortgesit word teen die Kiwi’s wat twee weke gelede hard moes werk om nie hulle humeure teen die geniepsige Wallabies te verloor nie.
Dit is die verlede. Die hede is net so oortuigend aan die All Blacks se kant en hulle behoort Saterdag oortuigend op die telbord te wen ná wat egter ŉ baie interessante eerste helfte kan wees.